CELEX: 22005D0460
Language: da
Date: 2005-04-13 00:00:00
Title: 2005/460/: AVS-EF-Ministerrådets afgørelse nr. 4/2005 af 13. april 2005 om anvendelsen af den reserve, der er afsat under rammebeløbet til langfristet udvikling under 9. Europæiske Udviklingsfond

24.6.2005   
            
            
               DA
            
            
               Den Europæiske Unions Tidende
            
            
               L 164/46
            
         AVS-EF-MINISTERRÅDETS AFGØRELSENr. 4/2005
   af 13. april 2005
   om anvendelsen af den reserve, der er afsat under rammebeløbet til langfristet udvikling under 9. Europæiske Udviklingsfond
   (2005/460/EF)
   AVS-EF-MINISTERRÅDET HAR —
   under henvisning til AVS-EF-partnerskabsaftalen, der blev undertegnet i Cotonou den 23. juni 2000, særlig bilag I, punkt 8, og
   ud fra følgende betragtninger:
   
               (1)
            
            
               De midler, der under rammebeløbet til langfristet udvikling under 9. Europæiske Udviklingsfond (EUF) er afsat til regionalt samarbejde og regional integration, er opbrugt.
            
         
               (2)
            
            
               Med henblik på at sikre en fortsat virkeliggørelse af de mål, der er omhandlet i artikel 17 i AVS-EF-partnerskabsaftalen (Den Blandede Parlamentariske Forsamling), vil det være hensigtsmæssigt at afsætte supplerende midler hertil.
            
         
               (3)
            
            
               For at sikre midler til kapacitetsopbygning i forbindelse med miljøforvaltning og gennemførelse af multilaterale miljøaftaler, fastlæggelse af en AVS-EU-handlingsplan for retshåndhævelse, god forvaltningspraksis og handel på skovbrugsområdet (FLEGT) og styrkelse af fiskeriforvaltningen i AVS-landene vil det være hensigtsmæssigt at afsætte supplerende midler hertil.
            
         
               (4)
            
            
               For at sikre støtte til producenterne i de mest råvareafhængige AVS-stater, forbedre konkurrenceevnen og mindske sårbarheden og fremme brugen af informations- og kommunikationsteknologi i AVS-landene vil det være hensigtsmæssigt at afsætte supplerende midler hertil.
            
         
               (5)
            
            
               For at sikre hjælp til bedre metoder og kapacitetsopbygning på området for migration og regionalt samarbejde, navnlig centreret om syd-syd-migrationer, vil det være hensigtsmæssigt at afsætte supplerende midler hertil.
            
         
               (6)
            
            
               For at sikre et nærmere samarbejde med de FN-organisationer, der har mandat og kapacitet på de områder, der er prioriteret i AVS-EF-udviklingspolitikken, navnlig regeringsførelse og situationer efter konflikter, og for at forbedre virkningen af interne AVS-aktiviteter vil det være hensigtsmæssigt at afsætte supplerende midler hertil —
            
         TRUFFET FØLGENDE AFGØRELSE:
   Artikel 1
   Den Blandede Parlamentariske Forsamling
   Et beløb på 2 mio. EUR fra den reserve, der er afsat under rammebeløbet til langfristet udvikling under 9. EUF, overføres til bevillingen til Den Blandede Parlamentariske Forsamling under rammebeløbet til langfristet udvikling i overensstemmelse med de formål, der er anført i AVS-EF-partnerskabsaftalens artikel 17 og protokol 1.
   Artikel 2
   Internt AVS-samarbejde under rammebeløbet for regionalt samarbejde
   Et beløb på 170 mio. EUR fra den reserve, der er afsat under rammebeløbet til langfristet udvikling under 9. EUF, overføres til bevillingen til internt AVS-samarbejde under rammebeløbet for regionalt samarbejde og regional integration i overensstemmelse med de formål, der er anført i AVS-EF-partnerskabsaftalens artikel 28, 29 og 30. Beløbet kan anvendes til følgende formål:
   
               a)
            
            
               Naturressourcer (60 mio. EUR): Foranstaltninger vedrørende miljø og naturressourcer (herunder videnskabelig og teknisk evaluering samt fiskerikontrol og -overvågning).
            
         
               b)
            
            
               Støtte til den private sektor og informations- og kommunikationsteknologi (65 mio. EUR): Foranstaltninger til støtte for producenterne i de mest råvareafhængige AVS-stater samt til fremme af informations- og kommunikationsteknologi i AVS-landene.
            
         
               c)
            
            
               Støtte til bedre metoder og kapacitetsopbygning (25 mio. EUR): Bl.a. oprettelse af et instrument for opbygning af migrationskapacitet i AVS-landene.
            
         
               d)
            
            
               Strategisk partnerskab med FN og støtte til implementeringen af interne AVS-programmer (20 mio. EUR): Styrkelse af samarbejdet med de FN-organisationer, der er relevante for de prioriterede områder i AVS-EF-udviklingspolitikken, navnlig områderne for regeringsførelse og situationer efter konflikter og nye behov i forbindelse med forbedring af virkningen af interne AVS-aktiviteter.
            
         Artikel 3
   Ikrafttræden
   EUF’s ledende anvisningsberettigede anmodes om at træffe de foranstaltninger, der er nødvendige til gennemførelse af denne afgørelse, som træder i kraft på dagen for vedtagelsen.
   
      Udfærdiget i Bruxelles, den 13. april 2005.
      
         
            På AVS-EF-Ministerrådets vegne, efter bemyndigelse, formanden for AVS-EF-Ambassadørudvalget
         
         F. J. WAHNON FERREIRA